text: نئیدہلی،16مئی ۔تامل ناڈو کے شہر چنئی کے آئی سی ایف پریڈ گراؤنڈ میں پہلی بار ایک بین الاقوامی ریل کو چ نمائش (آئی آر سی ای ) کا اہتمام کیا جائے گا۔ 17سے 19 مئی 2018 تک جاری رہنے والی اس بین الاقوامی ریل کوچ نمائش (انٹرنیشنل ریل کوچ ایکسپو ) میں ریل کوچ اور گاڑیوں کے سیٹس پر توجہ مرکوز کی جائے گی۔اس نمائش میں ریل کاریں اور کوچ بنانے والے متعدد ماہر ادارے میک ان انڈیا کے لئے متحدہ طور سے کام کرنے کی فضا ہموار کریں گے ۔